**GUVERNUL ROMÂNIEI**

**HOTĂRÂRE**

**pentru modificarea Hotărârii Guvernului nr. 1094/2009 privind condiţiile introducerii pe piaţă a generatoarelor de aerosoli, cu modificările și completările ulterioare**

În temeiul art. 108 din Constituţia României, republicată,

**Guvernul României** adoptă prezenta hotărâre:

Art. IHotărârea Guvernului nr. 1094/2009 privind condiţiile introducerii pe piaţă a generatoarelor de aerosoli, publicată în Monitorul Oficial al României, Partea I, nr 700 din 19 octombrie 2009, cu modificările și completărileulterioare, se modifică după cum urmează:

1. La anexă, punctul 2,subpunctul 2.2 se modifică şi va avea următorul cuprins:

„2.2.Etichetarea

Fără a aduce atingere Regulamentului (CE) nr. 1272/2008, fiecare generator de aerosoli trebuie să poarte în mod vizibil următoarele indicații lizibile și de neșters:

a) dacă aerosolul este clasificat drept „neinflamabil” conform criteriilor de la punctul 1.9, mențiunea de avertizare „Atenție” și celelalte elemente de etichetare pentru aerosoli de categoria 3 prevăzute în tabelul 2.3.1 din anexa I la Regulamentul (CE) nr. 1272/2008;

b) dacă aerosolul este clasificat drept „inflamabil” conform criteriilor de la punctul 1.9, mențiunea de avertizare „Atenție” și celelalte elemente de etichetare pentru aerosoli de categoria 2 prevăzute în tabelul 2.3.1 din anexa I la Regulamentul (CE) nr. 1272/2008;  
c) dacă aerosolul este clasificat drept „extrem de inflamabil” conform criteriilor de la punctul 1.9, mențiunea de avertizare „Pericol” și celelalte elemente de etichetare pentru aerosoli de categoria 1 prevăzute în tabelul 2.3.1 din anexa I la Regulamentul (CE) nr. 1272/2008;  
d) în cazul în care generatorul de aerosoli este un produs de consum, fraza de precauție P102 prevăzută în partea 1 tabelul 6.1 din anexa IV la Regulamentul (CE) nr. 1272/2008;  
e) orice frază de precauție suplimentară în ceea ce privește utilizarea care să atenționeze consumatorii asupra pericolelor specifice prezentate de produs; dacă generatorul de aerosoli este însoțit de instrucțiuni de utilizare separate, acestea trebuie sa reflecte, de asemenea, respectivele măsuri de precauție în ceea ce privește utilizarea.”

2. La anexă, punctul 3.1.2 se modifică şi va avea următorul cuprins:

3.1.2. Presiunea la 50 °C din generatorul de aerosoli nu trebuie să depășească valorile prevăzute în tabelul următor, în funcție de conținutul de gaze din generatorul de aerosoli:

|  |  |
| --- | --- |
| Conținutul de gaze | Presiunea la 50 °C |
| Gaz lichefiat sau un amestec de gaze cu un domeniu de inflamabilitate cu aerul la 20 °C și o presiune standard de 1,013 bari | 12 bari |
| Gaz lichefiat sau un amestec de gaze care nu au un domeniu de inflamabilitate cu aerul la 20 °C și o presiune standard de 1,013 b | 13,2 bari |
| Gaze comprimate sau gaze dizolvate sub presiune care nu au un domeniu de inflamabilitate cu aerul la 20 °C și o presiune standard de 1,013 bari | 15 bari |

Art. II Prezenta hotărâre intră în vigoare la data de 12 februarie 2018.

Prezenta hotărâre transpune prevederile Directivei (UE) 2016/2037 a Comisiei din 21 noiembrie 2016 de modificare a Directivei 75/324/CEE a Consiliului în ceea ce privește presiunea maximă permisă a generatoarelor de aerosoli și în vederea adaptării dispozițiilor privind etichetarea la  
Regulamentul (CE) nr. 1272/2008 al Parlamentului European și al Consiliului privind clasificarea,  
etichetarea și ambalarea substanțelor și a amestecurilor, publicată în Jurnalul Oficial al Uniunii Europene (JOUE) seria L nr. 314 din 22 noiembrie 2016 și Rectificarea la Directiva (UE) 2016/2037 a Comisiei din 21 noiembrie 2016 de modificarea Directivei 75/324/CEE a Consiliului în ceea ce privește presiunea maximă permisăa generatoarelor de aerosoli și în vederea adaptării dispozițiilor privind etichetarea la Regulamentul (CE) nr. 1272/2008 al Parlamentului European și al Consiliului privind clasificarea,etichetarea și ambalarea substanțelor și a amestecurilor publicată în Jurnalul Oficial al Uniunii Europene (JOUE) seria L 314 din 22 noiembrie 2016.

PRIM – MINISTRU

Sorin Mihai GRINDEANU